Pierre-Joseph Geay

**Pierre-Joseph Geay** (1845–1919) var en fransk katolsk biskop av Laval. Han trakk seg tilbake fra sin bispestol den 30. august 1904 etter krav fra pave Pius X grunnet sin støtte til den franske regjering i den pågående striden om skille mellom kirke og stat i Frankrike. Loven om dette skillet ble innført i desember 1905 - hans avsettelse hadde snarere oppildnet tilhengerne av denne loven ytterligere, og var en av flere grunner til at Frankrike brøt de diplomatiske forbindelser med Den hellige Stol.
## Biografi
### Bakgrunn
Han ble født av fattige foreldre. Tiltrukket av en onkels hengivenhet studerte han ved småseminaret i Saint-Jean og deretter ved storseminaret i Lyon.
### Prest
Han virket som erkeprest i Lyon.
### Biskop av Laval
Pierre-Joseph Geay ble nominert til biskop av Laval den 30. mai 1896, og valget ble prekonisert (godkjent) av pave Leo XIII den 25. juni samme år. Han ble bispeviet den 6. september 1896 i Lyon av erkebiskop Pierre-Hector Couillié. Medkonsekrerende var biskop Pierre-Emmanuel-Dieudonné Bouvier av Tarentaise og biskop Pierre-Paul Servonnet av Digne.  

Han var republikaner, og ble et element i forlikspolitikken mellom staten og den katolske kirke. Han var blitt nominert etter litt nøling, manøvrering og noe utsettelse. Det bispedømmet han skulle lede, var ikke særlig velvillig sinnet overfor republikken. Ved ankomsten ønsket han å begrense presteskapet til rent pastoralt virke, forby dem enhver politisk virksomhet og redusere menighetenes makt; han kom raskt i motsetning til rojalistene i bispedømmet, og fikk motstandere innen presteskapet.

I oktober 1900 ble det organisert en pressekampanje mot ham. Albert Monniots artikler i *[[La Libre Parole]]* angrep ham for hans biskoppelige målsettinger og avgjørelser, men også på hans privatliv, og anklaget ham for en romantisk affære med priorinnen for karmelsøstrene av Laval, moder Suzanne Foccart. Et imbroglio fulgte som involvere prefekten Jean-Pierre Dissard, gudstjenestedirektøren Mouthon, en journalist, og andre.

Biskop Geay appelerte til Roma, som heholdt ham på hans post. 

Når Émile Combes gjør seg politisk gjeldende, og pave Pius X overtar etter pave Leo XIII, økte spenningen mellom den franske stat og Roma. Den 17. mai 1904 ble biskop Geay beordret av Roma til å trekke seg innen utgangen måneden. Han ble da  forbudt av regjeringen å forlate Frankrike. Pressekampanjen vokste og diplomatiske forbindelser mellom Frankrike og Den hellige stol ble brutt. I slutten av august presenterte han personlig oppsigelsen til paven. Det er meget mulig at denne saken hadde innflytelse på avstemningen om loven om skille mellom kirke og stat.

Han døde den 14. november 1919 i Hyères.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal Pierre-Hector Coullié (1829-1912) *1876
* Biskop *Pierre-Joseph Geay* (1856-1919) *1896

## Litteratur
* Albert Monniot, *Un préfet violet : Mgr Geay, évêque de Laval*, Paris, Société française d'imprimerie et de publicité, 1901.
## Referanser